ፋሲል ከነማ የወዳጅነት ጨዋታ አዘጋጀ
የፋሲል ከነማ ስፖርት ክለብ ይፋዊ የፌስ ቡክ ገፅ ይዞት በወጣው መረጃ መሰረት በመላው ኢትዮጵያ ከቅያቸው ለተፈናቀሉ እና ችግር ለደረሰባቸው ወገኖች ገቢ ለማሰባሰብ ይረዳ ዘንድ ክለቡ ከሱዳኑ አል ሜሪክ ጋር ነገ ረቡዕ መጋቢት 11 ቀን በ9:00 በያያ ቪሌጅ የገቢ ማሰባሰቢያ ጨዋታ ያደርጋል። – ፋሲል ከነማ ጨዋታውን በቅድሚያ በአዲስ አበባ ስታድየም የማከናወን ዕቅድ የነበረው ቢሆንም ለኢትዮጵያ እግር ኳስ ፌዴሬሽን በደብዳቤ ጥያቄ ቢያቀርብም ተቀባይነት አላገኘም። ፌዴሬሽኑ ከ23 ዓመት በታች የኢትዮጵያ ብሔራዊ ቡድን ጨዋታ ሀሙስ የሚካሄድ በመሆኑ ሜዳው ከ48 ሰዓት በፊት ከጨዋታ ነጻ መሆን ስላለበት ነው ይሁንታውን ያልሰጠው።በመሆኑም ክለቡ በአዲስ አበባ በርካታ ደጋፊዎችን የሚያስተናግድ አማራጭ ስታድየም ባለማግኘቱ የወዳጅነት ጨዋታውን በሱሉልታ ያያ ቪሌጅ ለማከናወን መገደዱን የፌስቡክ ገፁ ጨምሮ ገልጿል።